Hackerii ruși cer eliberarea lui Ioan Feher: "Dacă nu este eliberat în 48 de ore, o să distrug România, Marea Britanie şi Moldova".
Hackerii care fac parte din gruparea pro-rusă Killnet sar în apărarea lui Ioan Feher, tânărul bănuit ca i-a ajutat în recentele atacuri cibernetice asupra unor site-uri din România. Aceștia ameninţă că, dacă Ioan Feher nu este eliberat în 48 de ore, vor "distruge" România, Marea Britanie şi Moldova. Tânărul și-a manifestat susținerea pentru Rusia în invazia declanșată în Ucraina de regimul Putin. Pe 4 martie, la câteva zile după declanșarea războiului, Feher a postat pe Facebook o imagine cu drapelul Rusiei şi cu mesajul "I stand with Russia".
Hackerii care fac parte din gruparea pro-rusă Killnet sar în apărarea lui Ioan Feher, tânărul bănuit ca i-a ajutat în recentele atacuri cibernetice asupra unor site-uri din România.Într-un mesaj postat pe reţeaua Telegram, hackerii susţin că "această persoană nu are nimic de a face cu Killnet" şi ameninţă că, dacă Ioan Feher nu este eliberat în 48 de ore, vor "distruge" România, Marea Britanie şi Moldova."Fac apel la Guvernul României! Această persoană nu are nimic de a face cu Killnet! A fost unul dintre membrii grupului de pe Telegram. Cum le poţi spune oamenilor că un tip ne-a ajutat în aceste atacuri? E atât de stupid. Aveaţi nevoie de cineva care să poarte vina pentru colapsul României. Lăsaţi omul în pace. Dacă susţine Rusia, asta nu înseamnă că e un infractor. Dacă nu este eliberat în 48 de ore, o să distrug România, Marea Britanie şi Moldova. Voi distruge întreaga voastră structură informatică şi chiar Ministerul Sănătăţii. Toate ventilatoarele vor fi atacate. Numai atunci veţi începe să vă daţi seama că aţi făcut o greşeală. Eliberaţi-l pe Ioan Feher", se arată în mesajul postat pe contul Killnet Rezerv de pe Telegram.Ioan Feher are 23 de ani şi trăieşte, împreună cu familia sa, în Marea Britanie, fiind originar din Satu Mare.Tânărul și-a manifestat susținerea pentru Rusia în invazia declanșată în Ucraina de regimul Putin. Pe 4 martie, la câteva zile după declanșarea războiului, Feher a postat pe Facebook o imagine cu drapelul Rusiei şi cu mesajul "I stand with Russia".Ioan Feher traducea din limba rusă în limba română materiale promovate de grupare pro-rusă și indica site-urile din România care ar fi putut fi atacate. Autoritățile din Marea Britanie au efectuat o percheziție la locuința românului.Începând cu data de 29 aprilie, o serie de atacuri informatice de tip DDoS – Distributed Denial of Service – a afectat multiple site-uri web care aparțin unor instituții publice și organizații private din România.Atacurile ar fi fost revendicate de gruparea rusă Killnet, iar activitatea acestora ar fi promovată pe diferite canale de comunicare, fiind motivate de contextul conflictului militar Rusia – Ucraina, precizează Poliția Română.